รองนายกฯ มอบนโยบาย BOI เตรียมออกมาตราการเชิงรุก ดึงนักลงทุนต่างชาติเข้ามาลงทุน โดยมาตรการต้องแบ่งกลุ่มจูงใจให้ชัดเจนตรงความต้องการนักลงทุนแต่ละชาติ
นายสมคิด จาตุศรีพิทักษ์ รองนายกรัฐมนตรี เป็นประธา?นการ?ประชุ?มมอบ?นโยบายและเป้าหมายในการชักจูงการลงทุนจากต่างประเทศ แก่หัวหน้าสำนักงานเศรษฐกิจการลงทุนในต่างประเทศ 16 แห่ง         รองนายกรัฐมนตรี เปิดเผยว่า BOI ต้องดำเนินการนโยบายเชิงรุก คือการจัดทำแรงจูงใจให้เหมาะสมแก่นักลงทุนแต่ละประเทศที่มีความต้องการไม่เหมือนกัน โดยท่ามกลางเศรษฐกิจโลกที่ชะลอตัว ประกอบกับผลกระทบจากสงครามการค้าที่รุนแรงอย่างต่อเนื่อง ไทยจะตัองใช้จังหวะนี้ในการดึงนักลงทุนที่ต้องการย้ายฐานการผลิต เข้ามาในประเทศ ซึ่งในสายตาของนักลงทุนโลก ได้ให้ความสำคัญกับกลุ่มประเทศ CLMV และอาเซียนเป็นอย่างมาก ซึ่งไทยถือเป็นประเทศที่เป็นประตูไปสู่กลุ่มประเทศเหล่านี้ด้วยความที่มีโครงสร้างพื้นฐานที่ดี         ทั้งนี้ BOI จะต้องไปศึกษาความต้องการของนักลงทุนในแต่ละประเทศที่มีความแตกต่างกัน ไม่เพียงแต่ต้องการได้รับการสนับสนุนทางด้านภาษีเท่านั้น แต่ยังเป็นเรื่องของสิ่งแวดล้อมและการอำนวยความสะดวก ด้านกฎระเบียบข้อบังคับและเอกสารต่างๆที่ต้องมีการทำให้มีความรวดเร็ว โดยจะให้ออกมาเป็น Package เพื่อดึงดูดนักลงทุนที่มีคุณภาพ และมีการประกอบกิจการที่ไม่ทำลายสิ่งแวดล้อมของไทยเข้ามา        นอกจากนี้ รองนายกรัฐมนตรี กล่าวอีกว่า ในเดือนพฤศจิกายนปี 2562 นักลงทุนจีนจากบริษัท? Huawei จะเดินทาง มาเจรจาถึงแผนการลงทุนในโครงสร้างพื้นฐาน 5G ในพื้นที่ EEC รวมถึงมีการสร้างบุคลากรทางด้านไอที ในส่วนนี้จะทำให้ประเทศไทยได้รับประโยชน์โดยตรงทั้งในด้านการลงทุนและองค์ความรู้ควบคู่กันไปด้วย